b'\n_START_ARTICLE_\nSekos diagrama\n_START_PARAGRAPH_\nSekos diagrama yra vienas i\xc5\xa1 UML diagram\xc5\xb3 tip\xc5\xb3 vaizduojantis sistemoje vykstan\xc4\x8di\xc5\xb3 veiksm\xc5\xb3 sek\xc4\x85. Sek\xc5\xb3 diagramoje fiksuojama metod\xc5\xb3 kvietimas kiekviename objekte ir kvietim\xc5\xb3 tvarka._NEWLINE_Sek\xc5\xb3 diagrama yra dvimat\xc4\x97. Horizontalioji a\xc5\xa1is rodo vaizduojamo objekto gyvavim\xc4\x85, tuo tarpu vertikalioji a\xc5\xa1is rodo \xc5\xa1i\xc5\xb3 objekt\xc5\xb3 suk\xc5\xabrimo ar kvietim\xc5\xb3 sek\xc4\x85._NEWLINE_Sek\xc5\xb3 diagram\xc4\x85 sudaro objektai ir prane\xc5\xa1imai. Objektai vaizduojami lygiai taip pat, kaip visose UML diagramose \xe2\x80\x93 kaip sta\xc4\x8diakampiai su klas\xc4\x97s pavadinimu sta\xc4\x8diakampyje\n_START_SECTION_\nObjektas\n_START_PARAGRAPH_\nPirminis elementas sek\xc5\xb3 diagramoje yra klas\xc4\x97s objektas. Sek\xc5\xb3 diagram\xc4\x85 sudaro \xc4\xafvairi\xc5\xb3 objekt\xc5\xb3 sekos s\xc4\x85veikos. Objektas \xc5\xbeymimas sta\xc4\x8diakampiu su \xc4\xafra\xc5\xa1ytu pavadinimu. Pavadinimas gali b\xc5\xabti sudarytas i\xc5\xa1 dviej\xc5\xb3 dali\xc5\xb3, atskirt\xc5\xb3 dvita\xc5\xa1kiu. Tokio pavadinimo kairi\xc4\x85j\xc4\x85 dal\xc4\xaf sudaro objekto pavadinimas, o de\xc5\xa1ini\xc4\x85j\xc4\x85 - klas\xc4\x97s pavadinimas.\n_START_SECTION_\nPrane\xc5\xa1imas\n_START_PARAGRAPH_\nS\xc4\x85veika tarp skirting\xc5\xb3 objekt\xc5\xb3 sek\xc5\xb3 diagramoje yra vaizduojama prane\xc5\xa1im\xc5\xb3 pavidalu. Prane\xc5\xa1imas \xc5\xbeymimas nukreipta rodykle. Priklausomai nuo prane\xc5\xa1imo r\xc5\xab\xc5\xa1ies, skiriasi ir \xc5\xbeym\xc4\x97jimas. Sek\xc5\xb3 diagramoje galima vaizduoti paprastuosius prane\xc5\xa1imus, specialiuosius prane\xc5\xa1imus, skirtus objektams sukurti ar sunaikinti, ir atsakymus.'